મળતી જાણકારી મુજબ, સુરતના ડીંડોલી વિસ્તારમાં કમલેશ સોની નામનો યુવક પોતાની પત્ની અને બે બાળકીઓ સાથે રહે છે. કમલેશે વ્યાજ પર 1 લાખ રૂપિયા લીધા હતા. જોકે તેણે 1 લાખ ઉપરાંત વ્યાજ સહિત રૂપિયા ચૂકવી દીધા હોવા છતાં વ્યાજખોરો સતત તેના ઘરે પઠાણી ઉઘરાણી કરવા આવતા હતા. વ્યાજખોરોની ઉઘરાણી અને ધમકીથી કંટાળીને ફરિયાદ કરવા માટે તે સુરત પોલીસ કમિશનર કચેરી ખાતે પહોંચ્યો હતો. જ્યાં આવેશમાં આવી જતા તેણે ઝેરી દવા ગટગટાવી લીધી હતી.